אלזה מורנטה

אֶלְזָה מוֹרַנְטֶה (; 18 באוגוסט 1912 – 25 בנובמבר 1985) הייתה סופרת יהודייה-איטלקייה נודעת. בין ספריה הנודעים, הרומן ההיסטורי "אלה תולדות".

ביוגרפיה
מורנטה נולדה ברומא, לפְרַנְצֶ'סְקוֹ לוֹ מוֹנָאקוֹ ולאִירְמָה פּוֹגִ'יבּוֹנְזִי (מורה יהודייה ממודנה שהייתה נשואה באותה עת לאוּגוּסטוֹ מורנטה - מחנך ופקיד עירוני). היא החלה ללמוד בבית ספר רק בגיל עשר ולאחר שסיימה בהצלחה את בית הספר התיכון, בגיל 18 בערך, החלה ללמוד באוניברסיטה בפקולטה למדעי הרוח. היא הפסיקה את לימודיה עקב קשיים כלכליים והחלה להתפרנס משיעורים פרטיים.

בשנת 1936 הכירה את הסופר אלברטו מורביה, ונישאה לו בשנת 1941. דרכו פגשה רבים מההוגים ומהסופרים האיטלקים בני התקופה.

היא החלה לכתוב סיפורים קצרים, שהופיעו בכתבי עת שונים. ספרה הראשון, "המשחק הסודי" (Il Gioco Segreto), שיצא לאור בשנת 1941 היה קובץ של אחדים מסיפורים אלה.

בשנת 1942 פרסמה ספר ילדים בשם "הרפתקאותיה הנהדרות של קאתרי בעלת הצמה הדקה" (Le Bellissime Avventure di Caterì Dalla Trecciolina). הספר יצא לאור במהדורה חדשה בשנת 1959 בשם Le Straordinarie Avventure di Caterina.

בשלהי מלחמת העולם השנייה נחשב מורביה כאנטי-פשיסט, והזוג נמלט לאזור קאסינו שבדרום איטליה. אזור זה מופיע ברבים מהספרים שכתבה לאחר מכן. היא החלה לתרגם את יצירותיה של קתרין מנספילד, שהשפעתה ניכרת ביצירתה של מורנטה לאחר מכן.

בשנת 1947, בסיועה של נטליה גינצבורג, מסרה למו"ל את הרומן הראשון שלה, "כזב וכישוף" (Menzogna e sortilegio), והוא יצא לאור ב-1948. הרומן מתרחש בסיציליה של סוף המאה ה-19 ותחילת המאה ה-20.

לאחר המלחמה פגשו מורנטה ומורביה את המתרגם האמריקאי ויליאם ויבר, שסייע להם להגיע לקהל אמריקאי. הספר "כזב וכישוף" תורגם לאנגלית ויצא לאור בארצות הברית בשנת 1951.

בשנת 1957 יצא לאור הרומן "האי של ארתורו" (L'Isola di Arturo), עליו זכתה בפרס סְטְרֶגָה (Premio Strega). בשנת 1958 יצא לאור קובץ שיריה "אליבי" (Alibi).

מורנטה ומורביה נפרדו בשנת 1961.

בשנת 1963 יצא לאור קובץ סיפוריה "הרדיד האנדלוסי" (Lo Scialle Andaluso).

בשנת 1968 יצא לאור ספרה "העולם שנושע על ידי הילדים" (Il Mondo Salvato dai Ragazzini) - אוסף שירים ופזמונים לילדים.

בשנת 1974 פורסם ספרה הנודע ביותר – "אלה תולדות" (La Storia - "ההיסטוריה"), רומן היסטורי העוסק ברומא במהלך מלחמת העולם השנייה.

"ארצ'לי" (Aracoeli), שיצא לאור ב-1982, הוא הרומן האחרון שפרסמה מורנטה. לאחר כתיבתו אמרה בריאיון נדיר: 

לאחר ששברה את עצם הירך הידרדר מצב בריאותה, והיא הייתה מרותקת למיטתה. ב-1983 ניסתה להתאבד בהרעלת גז. היא אושפזה בבית חולים עד מותה ב-25 בנובמבר 1985.

אלזה מורנטה היא אחת הסופרות הידועות בעולם, ובאיטליה מוענק "פרס אלזה מורנטה" מדי שנה.

 אלבום מורנטה 
בשנת 2025, לציון 40 שנה למותה של אלזה מורנטה, ראה אור באיטליה "אלבום מורנטה", פרויקט תיעודי מקיף המשרטט את דיוקנה דרך תצלומים נדירים, מכתבים וטקסטים שטרם פורסמו. הספר, שהחל כיוזמה של חברתה הקרובה פטריציה קוואלי והושלם על ידי החוקר עמנואלה דטילו, מתמקד בדמותה החיה והחיונית של הסופרת תוך הימנעות מתיעוד שנותיה האחרונות והקשות. לצד התייחסות לקשריה המורכבים עם יוצרים כנטליה גינצבורג ופייר פאולו פזוליני, האלבום מדגיש את מרכזיותם של הים והאיים בחייה וביצירתה כמרחבים מטפוריים של חופש ואושר מחוץ לזמן ההיסטורי.

ספריה שתורגמו לעברית

חמישה מספריה של מורנטה תורגמו לעברית:




 . ספר זה זיכה את מורנטה בפרס מדיסיס לסופר זר לשנת 1984

לקריאה נוספת
 מרים שוסטרמן-פדובאנו, אחרית דבר לספר "כזב וכישוף", הספריה החדשה, 2000
 מרים שוסטרמן-פדובאנו, על הספר - "ארצ'לי", הספריה החדשה, 2003
 René de Ceccatty, Elsa Morante: Une vie pour la littérature, Tallandier, 2018



קישורים חיצוניים

 אלזה מורנטה: הכתיבה והחיים, באתר הספריה החדשה
 פטרישיה ג'יקובס, 
 דן לחמן, ארצ´לי / אלזה מורנטה

 הסיפור על בֶּפִּי הקטן, סיפור קצר של אלזה מורנטה





הערות שוליים

קטגוריה:סופרים יהודים איטלקים
קטגוריה:יהודיות איטלקיות
קטגוריה:זוכי פרס מדיסיס לסופר זר
קטגוריה:זוכי פרס סטרגה
קטגוריה:סופרות איטלקיות
קטגוריה:סופרות יהודיות
קטגוריה:סופרים יהודים
קטגוריה:ילידות 1912
קטגוריה:איטלקים שנולדו ב-1912
קטגוריה:נפטרות ב-1985
קטגוריה:איטלקים שנפטרו ב-1985